蔣緯國

蔣緯國，字建鎬，一字存東，號念堂，係蔣中正養子，中華民國軍事同政治人。佢係中華民國陸軍二級上將，裝甲兵科。佢嘅生父係戴傳賢，生母係日本人重松金子，生於日本東京，籍貫浙江奉化。佢早年被送去納粹德國學軍事，學到新式戰法，之後去美國留學。佢參與過抗日戰爭同國共內戰，1949年隨國民黨搬去臺灣，往後長期任職中華民國國軍。佢亦擔任過嘅會長。

屋企 
蔣緯國響1944年曾經同大華紗廠老細石鳳翔個女石靜宜結婚，但石靜宜響1953年因為難產而死。因為石靜宜已經流產咗九次，所以有人懷疑佢嘅死同蔣中正有關，但呢個講法未證實。

1957年，蔣緯國同中德混血兒邱如雪響日本結婚，生咗一個仔蔣孝剛，但係生咗個仔冇耐兩個人就分開住，邱如雪帶埋個仔去美國，而蔣緯國就留響台灣。

蔣中正家族
中華民國政治人
共濟會會員
反共者